**Farské oznamy filiálky NEMČICE – Farnosť Topoľčany**

**2. nedeľa v pôstnom období**

(8. 3. – 14. 3. 2020)

▪ **Sv. omše v týždni a ich úmysly:**

*Streda*: 18.00 h. ✝ Ján a Pavlína Mokošoví a syn Ladislav

*Piatok*: 18.00 h. ✝ Vlasta, Miriam, František, Antónia

*Nedeľa*: 9.00 h. ✝ Milan Lovas (1. výročie)

▪ V nedeľu popoludní o 15.00 hod. je krížová cesta na Kalvárii a v piatok pred večernou sv. omšou o 17.50 hod. vo farskom kostole a o 17.30 hod. v Nemčiciach.

▪ V stredu 13.3. je siedme výročie zvolenia Svätého otca pápeža Františka (2013).

▪ V piatok 13.3. o 11.30 h. bude vo farskom kostole slávená sv. omša „Za život“.

▪ Stále pretrváva zákaz návštev v nemocnici, ktorý je rozšírený na domovy sociálnej starostlivosti. V topoľčianskej nemocnici sa až do odvolania neslávia sv. omše.

▪ Predseda *Konferencie biskupov Slovenska* arcibiskup Mons. Stanislav Zvolenský publikoval pre veriacich preventívne odporúčania vzhľadom na ochranu obyvateľstva pred koronavírusom. Je to najmä dodržiavanie pokynov *Úradu verejného zdravotníctva* a častejšie umývanie rúk. Neodporúča sa momentálne organizovať pútnické zájazdy na Slovensku i do zahraničia a obmedziť spoločné podujatia len na liturgické slávenia. Na bohoslužby sa neodporúča, aby prichádzali ľudia, ktorí sú chorí alebo sa necítia dobre. V chrámoch sa dočasne odporúča nepoužívať sväteničky, z kostolných lavíc odložiť všetky veci a pri bohoslužbe možno vynechať znak pokoja. Všetkých ľudí sa prosí o zachovanie pokoja, uvážlivosti a rozvahy. A hlavne nepodliehať žiadnej panike – sú to len preventívne opatrenia.

▪ Z príležitosti *Medzinárodného dňa žien* (8.3.) všetkým ženám k ich sviatku blahoželáme, vzdávame vďaky za ich prítomnosť, obetavosť, modlitby a práce a prajeme im hojnosť darov nebies i zeme a veľa lásky od svojich blízkych.